
TARYBA

	

	SPRENDIMAS

	DĖL UKMERGĖS RAJONO SAVIVALDYBĖS 2026–2028 METŲ NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANO
PATVIRTINIMO IR JO ĮGYVENDINIMO KOORDINATORIAUS PASKYRIMO

	 

	2025 m. lapkričio    d. Nr.

	Ukmergė

	



	Vadovaudamasi Lietuvos Respublikos vietos savivaldos įstatymo 6 straipsnio 8 punktu, Lietuvos Respublikos švietimo įstatymo 16 straipsnio 1 dalimi, Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, Ukmergės rajono savivaldybės taryba  n u s p r e n d ž i a: 
1. Patvirtinti Ukmergės rajono savivaldybės neformaliojo suaugusiųjų švietimo ir tęstinio mokymosi 2026–2028 metų veiksmų planą (pridedama). 
2. Paskirti Ukmergės rajono savivaldybės neformaliojo suaugusiųjų švietimo ir tęstinio mokymosi plano įgyvendinimo koordinatoriumi Ukmergės švietimo pagalbos tarnybą. 



Savivaldybės meras				          Darius Varnas



Projektą parengė 
Švietimo, kultūros ir sporto skyriaus               
vyriausioji specialistė				   Ingrida Krikštaponienė 	

















                                


	  PATVIRTINTA
      Ukmergės rajono savivaldybės tarybos
         2025 m. lapkričio   d. sprendimu Nr. 


UKMERGĖS RAJONO SAVIVALDYBĖS 2026–2028 METŲ NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANAS

I SKYRIUS
BENDROSIOS NUOSTATOS

	1. Ukmergės rajono savivaldybės 2026–2028 metų neformaliojo suaugusiųjų švietimo ir tęstinio mokymosi veiksmų plano (toliau – Planas) paskirtis – stiprinti neformalųjį suaugusiųjų švietimą, sudarant sąlygas suaugusiųjų mokymuisi visą gyvenimą Ukmergės rajono savivaldybėje (toliau – Savivaldybė). Siekiama sudaryti sąlygas suaugusiems asmenims mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų.
	2. Planas parengtas vadovaujantis Lietuvos Respublikos neformaliojo suaugusiųjų švietimo ir tęstinio mokymosi įstatymu, Valstybės pažangos strategijos „Lietuvos pažangos strategija „Lietuva 2030“ bei atsižvelgiant į tyrimo „Suaugusiųjų švietimo būklė: kokybinio tyrimo ir fasilitavimo paslaugos“ (2023 m. ) duomenis. 
	3. Planas atitinka Ukmergės rajono savivaldybės 2021–2027 m. strateginio veiklos plano 3 prioriteto 1 strateginį tikslą – diegti inovatyvią ir kokybišką švietimo sistemą bei užtikrinti tinkamą kokybiškų viešųjų paslaugų teikimą rajone. 
	4. Plane vartojamos sąvokos suprantamos taip, kaip jos apibrėžtos Lietuvos Respublikos neformaliojo suaugusiųjų švietimo ir tęstinio mokymosi įstatyme bei kituose teisės aktuose.

II SKYRIUS
SITUACIJOS ANALIZĖ

	5. Ukmergės rajono savivaldybės tarybos sprendimu nuo 2017 m. Plano įgyvendinimą koordinuoja Ukmergės švietimo pagalbos tarnyba (toliau – Tarnyba). Tarnyba dalyvauja rengiant Ukmergės rajono neformaliojo suaugusiųjų švietimo ir tęstinio mokymosi veiksmų planą, koordinuoja jo įgyvendinimą, rūpinasi suaugusiesiems teikiamų mokymosi paslaugų kokybės užtikrinimu. Plano įgyvendinimas būtų kokybiškesnis, jei būtų įsteigta suaugusiųjų švietimo koordinatoriaus pareigybė.
	6. Ukmergės rajono neformaliojo suaugusiųjų švietimo ir tęstinio mokymosi veiksmų plano įgyvendinimui finansavimas skiriamas iš savivaldybės biudžeto. 
	Eil. Nr.
	Rodikliai
	2023 m.
	2024 m.
	2025 m.

	1. 1.
	Skirta lėšų iš savivaldybės biudžeto
	5000
	5000
	8000

	2. 2.
	Panaudota lėšų iš savivaldybės biudžeto
	5000
	5000
	8000

	3. 3.
	Asmenų, dalyvavusių neformaliojo suaugusiųjų švietimo programose, skaičius 
	598
	423
	620

	4. 4.
	Įgyvendinta neformaliojo suaugusiųjų švietimo programų
	8
	4
	5

	5. 5.
	Surengta edukacinių išvykų ir bendradarbiavimo renginių su kitų rajonų organizacijomis
	3
	3
	2



	7. Didėja neformaliojo suaugusiųjų švietimo programose dalyvaujančių vyresnio amžiaus Ukmergės rajono gyventojų skaičius: 2022 metais – 365 asmenys,  2023 – 598, 2024 m. –  423, 2025 m. – 620 asmenų (2025-10-29 duomenimis). 
	8. Siekiant užtikrinti, kad neformalusis suaugusiųjų švietimas ir tęstinis mokymasis būtų prieinami kuo didesniam suaugusiųjų skaičiui ir kad savivaldybės biudžeto lėšos būtų panaudojamos kuo racionaliau, šios veiklos finansuojamos programiniu būdu – kasmet skelbiamas programų konkursas.
	9. Neformaliojo suaugusiųjų švietimo ir tęstinio mokymosi konkursą (toliau – Konkursas) skelbia ir programų atrankos procedūras atlieka Ukmergės švietimo pagalbos tarnyba. 2023–2025 m. laikotarpiu programas įgyvendino šie švietimo teikėjai: Ukmergės Trečiojo amžiaus universitetas (toliau – TAU), Vilniaus prekybos, pramonės ir amatų rūmų Ukmergės filialas, VŠĮ Ukmergės šeimos centras, Jasiuliškių socialinės globos namai, Ukmergės menininkų draugija, VšĮ Katino Murklio teatras, VšĮ Ukmergės pirminės sveikatos priežiūros centras ir kitos organizacijos. 
	Ypač aktyviai veikia Ukmergės Trečiojo amžiaus universitetas (TAU). Jo veiklose kasmet dalyvauja daugiau kaip 100 narių. Švietimo teikėjai palankiai vertina galimybę dalyvauti programų konkurse, rengti ir įgyvendinti suaugusiųjų poreikius atitinkančias programas.	
	10. Neformaliojo suaugusiųjų švietimo ir tęstinio mokymosi programų prioritetai:
10.1. informacijos apie suaugusiųjų neformaliojo švietimo ir tęstinio mokymosi galimybes 
prieinamumo didinimas; 
	10.2. švietimo paslaugų teikėjų bendradarbiavimo stiprinimas; 
	10.3. Ukmergės TAU veiklos skatinimas ir rėmimas; 
	10.4. socialinių ir emocinių, sveikos gyvensenos, skaitmeninio raštingumo kompetencijų ugdymas; 
	10.5. darbo rinkai aktualių kompetencijų ugdymas.
	11. Plano projektą rengė Ukmergės rajono savivaldybės mero 2025 m. birželio 17 d. potvarkiu Nr. 9-351 sudaryta darbo grupė, skirta Ukmergės rajono savivaldybės neformaliojo suaugusiųjų švietimo ir tęstinio mokymosi 2026–2028 metų veiksmų planui parengti.

				  III SKYRIUS
TIKSLAI IR UŽDAVINIAI

	12. Tikslas – sudaryti sąlygas suaugusiems asmenims mokytis visą gyvenimą, tenkinti jų pažinimo ir ugdymosi poreikius, didinti kokybiškų neformaliojo švietimo paslaugų prieinamumą. 
	13. Uždaviniai:
	13.1. Įgyvendinti neformaliojo suaugusiųjų švietimo (NSŠ) ir tęstinio mokymosi programas, skirtas suaugusiųjų bendrųjų kompetencijų ugdymui ir plėtojimui, didinant paslaugų pasiūlos įvairovę skirtingose aplinkose;
	13.2. didinti informacijos apie suaugusiųjų neformaliojo švietimo ir tęstinio mokymosi galimybes prieinamumą, stiprinti švietimo paslaugų teikėjų bendradarbiavimą.
 
IV SKYRIUS
PLANO ĮGYVENDINIMAS

	14. Plano įgyvendinimas finansuojamas Ukmergės rajono savivaldybės biudžeto ir kitų teisėtai gautų finansavimo šaltinių lėšomis. 
	15. Plano įgyvendinimo Koordinatorius kasmet organizuoja neformaliojo suaugusiųjų švietimo ir tęstinio mokymosi programų finansavimo konkursą (toliau – Konkursas). Konkursas organizuojamas pagal Programų konkurso nuostatus.
	16. Plano įgyvendinimo stebėseną vykdo Koordinatorius. Ji atliekama pagal priemonių plane nustatytus vertinimo kriterijus. 
	17. Plano įgyvendinimo rezultatai paskelbiami Ukmergės švietimo pagalbos tarnybos interneto svetainėje kiekvienų kalendorinių metų sausio 10 d.


___________________________
  Ukmergės rajono savivaldybės 2026-2028 metų
                                                                                                                                                    neformaliojo suaugusiųjų švietimo ir tęstinio        
                                                                                                                      mokymosi veiksmų plano 
                                                                                        priedas


Ukmergės rajono savivaldybės neformaliojo suaugusiųjų švietimo ir tęstinio mokymosi 
2026–2028 metų veiksmų plano įgyvendinimo priemonės

	1 uždavinys. Įgyvendinti neformaliojo suaugusiųjų švietimo (NSŠ) ir tęstinio mokymosi programas, skirtas suaugusiųjų bendrųjų kompetencijų ugdymui ir plėtojimui, didinant paslaugų pasiūlos įvairovę skirtingose aplinkose.

	Priemonės
	Vykdymo laikas
	Finansavimo šaltiniai
	Atsakingi vykdytojai
	Laukiami rezultatai
	Vertinimo kriterijai


	1.1. Atlikti suaugusiųjų neformaliojo švietimo poreikių tyrimą;
	2026–2027 m.
	
	NSŠ koordinatorius
	Bus įvertinti suaugusiųjų mokymosi poreikiai ir sudarytos prielaidos efektyvesniam paslaugų planavimui bei teikimui. 
	Tyrime dalyvavo ne mažiau kaip 200 respondentų

	1.2. Organizuoti socialinio-emocinio raštingumo, sveikos gyvensenos ir streso mažinimo užsiėmimus;
	Kasmet

	Programas įgyvendinančių institucijų lėšos                             

	Ukmergės rajono savivaldybės visuomenės sveikatos biuras
	Mokymų dalyviai geriau atpažins savo jausmus ir lengviau įveiks gyvenimo įtampas.
	Ne mažiau kaip 3 užsiėmimai kasmet

	1.3. Parengti ir įgyvendinti NSŠ programas, skirtas skaitmeninio raštingumo (dirbtinio intelekto (DI) panaudojimas, saugaus interneto ir  kt. elektroninės paslaugos) kompetencijoms stiprinti;
	Kasmet

	Programas įgyvendinančių institucijų lėšos                             


	Ukmergės švietimo pagalbos tarnyba, Ukmergės rajono savivaldybės Vlado Šlaito viešoji biblioteka
	Programų dalyviai įgis kompetencijų, reikalingų kasdieniniame gyvenime bei darbo rinkoje.
	Ne mažiau kaip 3 užsiėmimai kasmet

	1.4. Parengti ir įgyvendinti bendrųjų kompetencijų (komunikavimo, pilietiškumo, kūrybiškumo, saviraiškos, verslumo ir pan.) ugdymo programas suaugusiesiems;
	Kasmet

	NSŠ ir tęstinio  mokymosi (SB) teikėjų lėšos; 
ES projektų lėšos 
	Ukmergės švietimo pagalbos tarnyba, Ukmergės kultūros centras bei kitos įstaigos ir
nevyriausybinės organizacijos
	Bus patenkinti suaugusiųjų neformaliojo švietimo ir užimtumo poreikiai.
	Ne mažiau kaip 30 renginių, 
350 dalyvių per metus

	1.5. Skirti finansavimą Ukmergės TAU veikloms įgyvendinti.
	Kasmet

	NSŠ ir tęstinio  mokymosi (SB*); teikėjų lėšos; 
dalyvio mokestis

	Ukmergės švietimo pagalbos tarnyba  
	Plėtojamos neformaliojo suaugusiųjų švietimo paslaugos, didinamas jų prieinamumas.
	Veiklose dalyvauja ne mažiau kaip 150 dalyvių per metus 

	1.5. Vykdyti neformaliojo suaugusiųjų švietimo ir tęstinio mokymosi programų finansavimo atrankos konkursą;
	Kasmet          (II ketv.)
	NSŠ ir tęstinio  mokymosi (SB*); teikėjų lėšos; 
dalyvio mokestis
	Ukmergės švietimo pagalbos tarnyba  
	Plėtojamos neformaliojo suaugusiųjų švietimo paslaugos ir didinamas jų prieinamumas.
	Finansuotos ne mažiau kaip 6 programos per metus

	1.6. Organizuoti informacinius renginius ir praktinius mokymus apie vietos projektų rengimą ir įgyvendinimą.
	Pagal poreikį
	SB* ir VB** lėšos
	Ukmergės švietimo pagalbos tarnyba
	Kokybiškai parengti projektai.
	5 projektai per metus

	
2 uždavinys. Didinti informacijos apie suaugusiųjų neformaliojo švietimo ir tęstinio mokymosi galimybes prieinamumą, stiprinti švietimo paslaugų teikėjų bendradarbiavimą.


	2.1. Koordinuoti tarpinstitucinį bendradarbiavimą suaugusiųjų mokymosi visą gyvenimą srityje Ukmergės rajono savivaldybėje. Organizuoti susitikimus, diskusijas, pasitarimus;
	Pagal poreikį
	NSŠ ir tęstinio  mokymosi (SB*)
	Ukmergės švietimo pagalbos tarnyba  
	Stiprės institucijų bendradarbiavimas, atsiras daugiau bendros veiklos galimybių, bus tvaresnis neformaliojo suaugusiųjų švietimo institucijų tinklas.
	Ne mažiau kaip 2 NSŠ teikėjų susirinkimai per metus

	2.2. Viešinti informaciją apie suaugusiųjų neformaliojo švietimo veiklas savivaldybėje įvairiais komunikacijos kanalais;
	2026–2028 m.
	
	Ukmergės švietimo pagalbos tarnyba, kitos įstaigos, nevyriausybinės organizacijos  
	Sustiprės tarpinstitucinis bendradarbiavimas, o informacija pasieks platesnę suaugusiųjų auditoriją.
	Veiklose dalyvauja bent 3 proc. daugiau suaugusiųjų nei praėjusiais metais

	2.3. Viešinti aktualią informaciją apie galimybes įsidarbinti, įgyti naujų kompetencijų ar tobulinti turimą kvalifikaciją, reikalingą darbo rinkai;
	2026–2028 m.
	VB**
	Užimtumo tarnybos prie Socialinės apsaugos ir darbo ministerijos Ukmergės skyrius
	Suaugę asmenys įgis naujų kompetencijų bei integruosis į darbo rinką.
	25 asmenys per metus

	2.4. Konsultuoti suaugusius asmenis dėl galimybės mokytis profesinių studijų Pedagogikos programoje arba persikvalifikuoti.
	Nuolat
	
	Savivaldybės administracijos Švietimo, kultūros ir sporto skyrius;
Ukmergės švietimo pagalbos tarnyba;

	Visiems prieinama informacija apie aukštųjų mokyklų siūlomas profesinių studijų Pedagogikos ar persikvalifikavimo programas (ją viešins Švietimo pagalbos tarnyba).
Asmenys įgis kvalifikaciją, reikalingą mokinių kokybiškam ugdymui užtikrinti.

	Pagal poreikį

	2.5. Suaugusiųjų mokymosi savaitė; 
	Kasmet    (lapkričio mėnesį)
	NSŠ ir tęstinio  mokymosi (SB); švietimo teikėjų lėšos;

	Ukmergės švietimo pagalbos tarnyba, Ukmergės rajono savivaldybės Vlado Šlaito viešoji biblioteka, Ukmergės TAU ir kt. organizacijos
	Informacijos sklaida įvairiais lygmenimis sudarys galimybes plėsti programų teikėjų ratą.

	Ne mažiau kaip 200 dalyvių

	2.6. Parengti įgyvendintų priemonių ataskaitą bei numatyti veiklos tobulinimo galimybes kitam veiksmų plano įgyvendinimo laikotarpiui.
	2028 m. gruodžio mėnesį (tarpinės ataskaitos –kasmet).
	
	Ukmergės švietimo pagalbos tarnyba
	Parengta ataskaita padės įvertinti įgyvendintas veiklas, nustatyti stipriąsias ir problemines sritis, pakoreguoti ateinančių metų veiksmų planą bei numatyti veiklos tobulinimo galimybes.
	Parengta ataskaita ir numatytos veiklos tobulinimo galimybės


*Savivaldybės biudžeto lėšos (SB)
**Valstybės biudžeto lėšos (VB)
______________________________________



Forma patvirtinta Ukmergės rajono savivaldybės 
mero 2023 m. balandžio 25 d. 
potvarkiu Nr. 9-21

UKMERGĖS RAJONO SAVIVALDYBĖS TARYBOS SPRENDIMO PROJEKTO
	AIŠKINAMASIS RAŠTAS

	


2025 m. spalio 29 d.
Ukmergė

1. Sprendimo projekto pavadinimas: 
Dėl Ukmergės rajono savivaldybės 2026–2028 metų neformaliojo suaugusiųjų švietimo ir tęstinio mokymosi veiksmų plano patvirtinimo ir jo įgyvendinimo koordinatoriaus paskyrimo.
2. Sprendimo projekto rengimo pagrindas: Lietuvos Respublikos švietimo įstatymo 16 straipsnio 1 dalyje reglamentuota Neformaliojo suaugusiųjų švietimo paskirtis. Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalyje reglamentuota, kad Savivaldybės taryba tvirtina savivaldybės neformaliojo suaugusiųjų švietimo ir tęstinio mokymosi veiksmų planą ir paskiria jo įgyvendinimo koordinatorių. Lietuvos Respublikos vietos savivaldos įstatymo 6 straipsnio 8 punkte įteisinta savarankiška savivaldybių funkcija – suaugusiųjų neformaliojo švietimo organizavimas. 
3. Sprendimo projekto tikslas ir esmė: 
	Sprendimo projekto tikslas – sudaryti sąlygas suaugusiems asmenims mokytis visą gyvenimą, tenkinti jų pažinimo poreikius, tobulinti kvalifikaciją, įgyti papildomų kompetencijų (kaip reglamentuota Švietimo įstatymo 16 straipsnio 1 punkte). 
Savivaldybės taryba, vadovaudamasi Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, įpareigojama patvirtinti savivaldybės neformaliojo suaugusiųjų švietimo ir tęstinio mokymosi veiksmų planą ir paskirti jo įgyvendinimo koordinatorių. Teikiame tvirtinti savivaldybės neformaliojo suaugusiųjų švietimo ir tęstinio mokymosi veiksmų planą 2026–2028 m. bei siūlome jo įgyvendinimo koordinatoriumi paskirti Ukmergės švietimo pagalbos tarnybą. 
4. Siūlomos naujos teisinio reguliavimo nuostatos (jeigu teikiamas sprendimo pakeitimo projektas, rengiamas sprendimo projekto lyginamasis variantas): –
5. Laukiamu rezultatai: Plėtojamas neformaliojo suaugusiųjų švietimo ir tęstinio mokymosi prieinamumas, sudaromos galimybės suaugusiesiems įgyti bendrųjų kompetencijų, naujų socialinių įgūdžių. NSŠ planas bus įgyvendinamas koordinuotai, užtikrinant veiksmingą finansavimą ir planingą procesą. 
6. Lėšų poreikis ir šaltiniai: 
Neformaliojo suaugusiųjų švietimo programos įgyvendinimui 2024 m. Ukmergės rajono savivaldybės biudžete paskirtas 8000,00 Eur finansavimas, iš jų 3000,00 Eur – Trečiojo amžiaus universitetui (Ukmergės TAU). Bus skelbiami neformaliojo suaugusiųjų švietimo ir tęstinio mokymosi programų finansavimo konkursai. 
7. Administracinės naštos pokyčio vertinimas: – 
8. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: – 
9. Kiti sprendimui įgyvendinti reikalingi pagrindimai, skaičiavimai ar paaiškinimai: 
	Plano projektą rengė Ukmergės rajono savivaldybės mero 2025 m. birželio 17 d. potvarkiu Nr. 9-351 sudaryta darbo grupė Ukmergės rajono savivaldybės neformaliojo suaugusiųjų švietimo ir tęstinio mokymosi 2026–2028 metų veiksmų planui parengti. 
	10. Priimtas sprendimas turi būti pateikiamas*: Ukmergės švietimo pagalbos tarnybai, Švietimo, kultūros ir sporto skyriui, Apskaitos skyriui, Finansų skyriui, Ukmergės r. savivaldybės Vlado Šlaito viešajai bibliotekai, Ukmergės visuomenės sveikatos biurui. 
	11. Aiškinamojo rašto priedai: –


Švietimo, kultūros ir sporto skyriaus
vyriausioji specialistė                                        		Ingrida Krikštaponienė

_______________________
*Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas ar kiti kontaktai. 
